
AUCTO B 


VENAESECTIONIS  HISTORIA. 


CAPUT  PRIMUM. 

V enaesectionis  historia  ah  antiquissimis  temporibus 
ad  Hippocratem. 

Inter  omnia,  quotquot  per  temporum  decursum  in 
therapiam  sunt  admissa  medicamenta,  nullum  fere 
magis  celebratum,  nullum  omnino  saepius  adhibitum 
invenias  venaesectione,  quam  jam  antiquitatis  medici 
magnopere  commendarunt  *).  Hujus  remedii,  cujus 
defectus  nulla  re  alia  possit  compensari,  quum  ut, 
multarum  aliarum , quae  in  chirurgiam  admittantur, 
curationum  origo  sit  antiquitatis  tenebris  offusa,  nulla, 
immo  ne  minima  quidem  veri  specie  statui  posse  vi- 
detur, a quo  populo  aut  quo  tandem  tempore  venae 
secandae  ars  primum  inventa  sit.  Cui  hoc  acceptum 
referamus,  quum  nulla  qumvis  sollertissima  quaestione 
reperiri  possit,  id  statuisse  satis  sit,  jam  remotissi- 
mis antiquitatis  temporibus  adhibitum  hoc  remedium, 
idemque  gentibus  omni  culturae  vel  alienissimis  no- 
tum fuisse. 

Neque  minoribus  difficultatibus  haec  quaestio 
implicata  est,  quibus  tandem  causis  homines  ad  id 

J)  Galen.  de  venaesectione  adv.  Erasislratum  edit.  Kueha. 
Tom.  XI.  pag.  147. 


<> 


perducti  sint,  ut  sanguinem  mitterent.  Plinio  *)  si 
fides  est  habenda,  fuere  Aegyptii,  qui  primi  omnium 
venas  secare  ab  hippopotamo  didicerint.  Refert  enim: 
,, hippopotamum  assidua  satietate  obesum  exire  in 
littus,  recentes  arundinum  caesuras  speculatum,  at- 
que ubi  acutissimam  videt  stirpem,  imprimens  cor- 
pus, venam  quandam  in  crure  vulnerat,  atque  ita  pro- 
fluvio sanguinis  morbidum  alias  corpus  exonerat,  et 
plagam  limo  rursus  abducit. “ — Polydorus  Ver- 
gilius 2)  qui  idem  factum  perhibet,  hoc  praemittit : 
j.ab  hippopotamo  medici  mittere  in  morbis  sangui- 
nem, quod  phlebotomare  vocant,  didicerunt.4'  Valde! 
mira  ac  fabulosa  narratio ! Tametsi  hunc  quasi  na- 
tura ipsa  institutum  sanguinis  mittendi  modum  minime: 
usu  experti  sumus,  licet  Prosper  Alpinus  Nili  acco- 
las saepius  ad  hunc  recens  profusum  sanguinem  vidisse 
referat,  tamen  non  est  quod  satis  mireris,  Joann. 
B,apt.  Montanum  in  medicin.  univers.  meminisse, 
equos  Pannonicos  et  Tartaricos,  quum  satis  concitato 
cursu  sint  usi,  vena  aliqua  morsu  aperta  sponte  sangui- 
nem deplere.  Sed  certe  multo  probabilius  multoque  re- 
ctius id  statuere  milii  videor,  viros,  quum  in  permul- 
tis acutis  morbis  homines  profluvio  sanguinis  sponte  3) 
exorto  per  tempus  aliquod  a doloribus  liberari  viderent, 
contra  suppressis  mensibus  feminas  in  magnos  incidere 
morbos,  istis  autein  redeuntibus  meliore  valetudinei 
uti  cognoscerent;  viros,  inquam,  naturae  studiosissimos 


J)  Plinius  li I>  VIII.  Otkp,  26  et  lib.  XXV.  cap.  i. 
a)  1’olyiloru.s  Vergilius  dLc  rerum  inventoribus  lib.  I.  eap.  Sit 
p.  74. 

a)  Cf.  Galen  <lc  venacscctioue  adv.  Erasislratum  edit.  Kiiebu 
Toni.  XI  j>.  108- 

eo  perductos  esse,  ut  quam  a natura  initaui  rationem 
intelligerent , eandem  arte  sibi  persequendam  sume- 
rent. Sed  utcunque  se  res  habet,  nullum  nobis  exem- 
plum memoriae  proditum  arbitror,  quo  venaesectio- 
nem  ante  Trojanum  bellum  factitatam  esse  doceamur, 
cujus  quidem  prima,  quae  graviori  auctoritate  nititur, 
narratio  apud  Stephanum  Byzantium  de  Urbibus 
exstat.1) 

Podalirius  enim,  Aesculapii  filius,  Machaonis  fra- 
ter, Troja  versa,  quum  in  patriam  redux  et  in  Cari- 
am delatus  ad  Damoethum,  hujus  regionis  principem 
ductus  esset,  Syrnam,  regis  filiam,  quae  de  tecto 
lapsa  in  gravem  incidisset  morbum,  vena  utriusque 
brachii  secta,  in  integrum  restituisse  fertur;  quae 
res  tanto  gaudio  regem  affecit,  ut,  quo  dignissimam 
medico  referret  gratiam,  ipsi  filiam  in  matrimonium 
daret,  eumque  Chersoneso  donaret.  2)  Post  haec  plus 
septem  saecula  sunt,  per  quae  sanguis  missus  non 
memoratur.  Euryphon  demum  (450)  in  Cnidd.  sententt. 
hujus  rei  mentionem  injicit,  3)  et  Democritus  Abderi- 


*)  Indis  venae  secandae  laudem  tribuendum  non  esse,  non 
est  quod  dubites.  Cf.  J.  F.  K,  Hcckeri  Hist.  medie.  Vol.  I. 
§.  5.  pag.  235.  Sed  fortasse  Sinorum  virtuti  debemus,  quorum 
medicis  jam  ante  haec  qualuor  millia  annorum  sanguinis  circuitus 
quidam  notus  fuisse  traditur.  Cf.  Heckeri  liistor.  medie.  Vol.  I. 
§.  6.  pag.  27.  Pulsum  ut  cognoscant,  quamvis  iidem  permultum 
impendant  diligentiae,  venacsectioncm  tamen  supervacaneam  habent, 
quia  ut  aquam  ferventem  ita  sanguinis  aestum  copia  diminuta  non 
deprimi  judicant.  Cf.  Ed.  Andr.  C lever  L.  e p.  72. 

a)  Quae  res  ut  jam  per  se  memorabilis,  ita  et  in  artis  me- 
dicinae historia  magnum  habet  momentum.  Constat  enim  inter 
omnes  a Podalirii  illius  et  Syrnae  lilio  Hippolocho  Hippocratem 
genus  duxisse  suum^  constat,  Cariam  illam  fuisse  regionem,  unde 
Aesculapii  sacra  inprimis  Coum  et  Cnidum  insulas  propagarentur. 
Cf.  Heckeri  Hist.  medie.  Vol.  I.  §.  11.  pag,  54. 

3)  Coci.  Aurei,  lib.  III.  cap.  XVII. 

tes,  philosophus  celeberrimus  (494  — 404),  hoc  curan- 
di genus  in  elephantiasi  adhibuit.  *) 

CAPUT  SECUNDUM. 

Hippocrates  de  venaesectione  <jaid  statuerit. 

Ab  Hippocrate  (400  — 370)  ut  omnes  medicinae 
partes  majori  studio  provectae  et  illustratae  sunt,  ita 
virum  longe  sagacissimum  fugere  non  potuit,  quan- 
tum esset  in  hoc  medicamento  positum  remedium. 
Videant  igitur  medici,  ne  quid  falsi  aut  prope  dixerim 
insulsi  contenderint,  qui  naturae  illum  diligentissimum 
perscrutatorem  atque  investigatorem , artis  nostrae 
parentem,  nec  ipsum  sanguinem  misisse  nec  mitten- 
dum suasisse  volunt,  quia  haec  curatio  illis  potissi- 
mum scriptis  memoratur,  quae  si  non  suppositicia, 
malae  saltem  suspectaeque  sint  fidei. *  2)  Imo  ipsa 
venae  secandae  doctrina  est  ea , cui  primum  dederit 
in  therapia  locum;  plurimis  experimentis,  ingeniique 
qua  nemo  eum  superaturus  sit  acie,  quando  adhi- 
benda venaesectio  esset,  tam  recte  et  accurate  docuit, 
ut  vel  hodie  fere  nullus  eveniat  casus,  qui  et  sibi 

*)  Coei.  Aurei.  Clirou.  de  elephantiasi  lib  IV.  cap.  I. 

2)  Nonne  quam  Anaxio  medendi  rationem  praecipit,  et  qui  in 
libro,  cujus  iidcm  baud  quisquam  in  dubitationem  vocavit,  exstat 
locus  de  diaeta  in  morbis  acutis  (lib.  II.  cap.  2),  cujus  summam 
infra  delibabimus:  nonne  inquam,  haec  cum  non  tam  alienum  a 
venis  secandis  fuisse  probant,  quam  interdum  perhibetur?  At  au- 

1 / » " \ 1 t t r r 

diamus  hac  in  causa  Galenum : UVTU)<2  yciQ  O J.7lTCO)lQClT')}S 
yeavros  o vwv  JtaXtav  zij  s rr/vtjq  antiVTiov  tfjuiv  ?}ye/uo)V, 
oi  % aXXoi  i caXaiol  (paivovrai  /qw/usvoi  ifj  (pXe^orojaiu. 

Ceterum  secundo  de  morbis  libro,  quem  spurium  esse  jam  conve- 
nit inter  omnes,  ubi  dc  inflammatis  morbis,  febribus,  haeniorrlia- 
giis  agitur,  nullum  venae  secandae  deprehenditur  vestigium. 


lanceola  utendum  cognoscat  medicus.  »)  Quamvis 
enim  novissimis  his  temporibus  fuerint  medici,  qui 
vel  pneumonias  a se  curatas  prae  se  ferant  nulla  secta 
vena,  cujus  in  locum  tartarum  stibiatum  adhibendum 
censent,  tamen  jam  Hippocrates  voluit,  idque  rectis- 
sime, in  quovis  morbo  acuto  venas  aperiri. *  2)  Quod 
placitum  nullo  modo  fieri  potuit,  quin  ex  iis,^quae  de 
inflammationibus  statuebat,  prodiret.  Has  enim  tum 
demum  fieri  vult,  quum  sanguis,  quas  partes  antea 
non  complevisset,  se  in  has  effunderet:  3)  a quibus 
ita  affectis  quum  sanguinem  removeret,  sane  facillime 
morbum  tollere  potuit.  Inde  monet  4)  quam  proxime 
loco  corporis  laboranti  sanguinem  mittendum , a quo 
semel  5)  tantum  eum  discedentem  videmus,  ubi  quam 
longissima  ab  illa  parte,  qua  dolor  et  congestio  exis- 
tat,  venam  pertundi  vult;  quia  hac  ratione  nimis  subitae 
mutationes  non  perficiantur  et  humores  ab  affecta 
in  alias  deducantur  partes.  Sanguinis  mittendi  copi- 
am non  generatim,  sed  ex  rebus  praesentibus  quibus- 
que, corporis  qualitate,  anni  tempestate,  aetate  colore- 
que praescripsit;  neque  certos  dies  imperavit,  semper 
vehementiae  affectionum  quam  maximam  habens  ra- 


J)  Cf.  Heckeri  lib.  cit.  Vol.  I.  §.  29.  pag.  153. 

a)  De  diaeta  in  acutis  lib.  IV. 

3)  (pkey/raivei  <)'h  ra  e\na  di  a utar  05  enigooriv , 

de  capit,  vulner.  s s ' 

4)  Cf.  de  diaeta  in  acutis  lib.  IV.  ubi  iu  angina  venis  bra- 
chiorum sectis,  linguae  etiam  venarum  pertundendarum  auctor 
exsistit. 

4)  negt  oartwv  < pvaios . 

tionern1),  ita  ut,  si  quis  acutior  dolor  incideret,  ad 
animi  usque  deliquium  sanguinem  detrahere  non  dubi- 
taret. — idem  auctor  primus  venae  secandae  mentio- 
nem in  pleuritide facit,  et  quamvis  eam  fomentis  calidis 
non  inepte  curari  censeat,  dolore  tamen  vel  ad  claviculam 
vel  ad  mammam  vel  ad  brachium  penetrante,  aut  gravi- 
tate in  brachio,  circa  mammam  vel  supra  septum  trans- 
versum obvia  internam  cubiti  venam  secandam  neque 
cunctandum  arbitratur,  aliquantum  sanguinis  mittere, 
donec  aut  magis  rubescat,  aut  si  antea  rubebat,  fus- 
cior existat.  Dolorem  vero  infra  diaphragma  esse 
ubi  cognovit,  etiam  sanguinem  detrahendum  curavit, 
saepius  tamen,  ac  fere  semper  medicamenta  purgan- 
tia adhibuit.2)  MccXiotu  de,  pergit,  rjnciTos  neQiwdvvica 
nal  anXrjvos  (SccQea  nae  uXXai  (pltypoaoiai  te  y.al  imeQ 
(pQevdtv  neQwdvvicu  te  nai  | voTQocpai  'voaypo utmv  ov 
dvvarcu  Xv£G&ui,yv  TisnQwvov inr/EiQEij  (paQ/uaneveiv. 

Sed  quum  anatomicam  vasorum  structuram  parum 
perspectam  haberet,  quid  mirum,  si  falsa  opinione 
permotus,  venas  saepe  diversis  in  locis  secari  vellet, 
id  quod  non  tam  ipsi,  quam  analomiae  puerilem,  ut 
ita  dicam,  aetatem  tunc  agenti  vitio  vertere  debemus. 


i)  Peilis  sauguine  mittendo  Stymargi  servam  jam  toto  corpore 
contremiscentem  ab  Hipp.  refectam  esse  tradunt.  — Et  cum  non 
solum  inflammatione , sed  etiam  morbi  origine  et  progressu  atque 
cujusque  aegri  conditione,  ut  venam  secaret  motum  esse,  inde 
demonstrari  arbitor,  puod  in  tremore  et  hydrope,  aliisvc  morbis 
febri  carentibus  phlebotomiam  adbibendam  censebat,  ( f.  (»alen. 
de  venacsoctione  ridv.  Erasislratum  edit,  liuchn.  Tom.  XI. 
pug  ltil- 

i)  Qui  diarrhoea  laborent,  aut  infirmo  corporis  statu  ntantur, 
in  iis  phlebotomiam  adbibere  omnino  utile  esse  non  censet,  mul- 
lum inde  detrimentum  illos  capere  ratus.  Ilipp.  dc  aere,  locis  e 
aquis  cap.  XI. 


II 


CAPUT  TERTIUM. 

Dogmaticorum  Schola. 

Hippocratis  discipuli,  qui  peculiarem  Dogma- 
ticorum scliolain  condiderunt,  permultum  ab  iis  sen- 
tentiis praeceptisque,  quibus  auctor  eorum  plurimum 
omnium  perfecerat,  recesserunt.  Tantum  enim  abe- 
rat, ut  nullis  praeoccupatis  opinionibus  simplicem  na- 
turae perscrutandae  viam  ac  rationem  persequerentur, 
ut  perniciosa  Scepticorum  placita  sectarentur,  libidini 
speculandi  indulgentes,  quo  fiebat,’  ut  omnia  ad  cau- 
sas rationales  revocare  inaniter  cuperent.  Jam  Thes- 
salus et  Draco,  Hippocratis  filii,  ejusdeinque 
gener  Polybus  in  universum  quidem  Hippocrati- 
cae  disciplinae  addicti,  prope  nullam  sicut  dogmatici, 
anatomicae  vasorum  doctrinae  rationem  habebant,  ita 
ut  stultissima  de  his  rebus  facerent  judicia.  Quod  ad 
locum  attinet,  quo  venae  sint  secandae,  prorsus  Hip- 
pocratis sententiam  abjecerunt.  Qui  quum  praece- 
pisset, loco  qui  esset  affectus  quam  proxime  venam 
pertundendam  esse,  hi  in  morbis  superiorum  partium 
phlebotomia  in  inferioribus  adhibita,  ac  vice  versa, 
plus  effici  arbitrabantur,  quia  hac  ratione  sanguis 
simul  in  locum  remotiorem  deflecteretur  »)  Ita  deri- 
vationis (n aQoyhevoLs)  et  revulsionis  (avTiOTtaois) 
doctrina  illa  orta  est,  quae  tempore  posteriore,  sexto 
decimo  maxime  saeculo  accerrimae  disputationi  co- 
piam praebuit,  qua  omnium  fere  istius  aetatis  medico- 
rum doctorum  animi  incendebantur.  Virorum  huic 

80,  81. Cf’  ^ IIu'-'0,'ibuS  P 47  • Ga‘cn.  Melli  ad.  med.  4. 

scholae  addictorum  ut  persequamur  sententias,  eorum 
quidem  qui  maxime  eminebant,  primum  de  Diocle 
Carystio  (350)  agamus.  Hic  quidem  de  anatomia 
litteris  tractanda  praeclare  meritus , et  iisdem  sub 
conditionibus,  eodemque  loco  ac  Hippocrates, 
cujus  praeceptoris  scripta  primus  omnium  explicavit, 
venam  perscindendam  ratus  •)  in  eo  tamem  ab  illo 
recessit,  quod  in  epilepsiai) 2)  et  paralysi3)  venam  se- 
candam suadebat,  quemadmodum  in  angima  modo 
aegrotorum  sanguine  abundantium  venas  utriusque 
brachii  secabat4);  contra  in  encephalitide  alios  intra 
sextum  diem , alios  vero  post  septimum  et  octavum 
sanguinem  mittere  jubebat,  nec  brachii  venas  secuisse 
contentus,  venas  etiam  sub  lingua  aperir  volebat5). 
Contra  venam  secari  noluit  Chrysippus  Cnidius, 
Er  in  ei  filius,  dogmaticus  ille  (340),  qui  Aegyptio- 
rum et  Pythagoreorum  artem  medicam  restituit,  in- 
primisque  placita  Pythagorea  amplexus,  animam  con- 
tineri sanguine  docuit,  quo  igitur  imminuendo  quiu 
anima  detrimentum  caperet,  nullo  modo  fieri  posse. 
Quamobrem  sane  omnis  venaesectio  erat  fugienda 
illi,  qui  quum  omnium  morborum  caussam  primariam 
in  partium  solidarum  vitiis  et  loci  errore  fluidarum 
positam  esse  sibi  persuasisset,  humores  corporis  arte 
emittendos  esse  nunquam  credere  aut  praecipere  po- 


i)  Coei.  Aurei.  lil>,  II.  c.  20. 

*)  Cf.  eutul.  cliron.  lib.  J.  c.  4. 

3)  Ibid.  c.  5. 

4)  Coei.  Aurei,  acut.  lib.  III.  c.  4. 

»)  Coei.  Aurei,  acut.  lib.  I.  cap.  12. 

tuit1).  In  tussi  cruenta  et  in  inflammatione,  fasciis 
impositis,  venae  secandae  utilitatem  compensari  voluit; 
at  omnes  acutos  morbos . severa  inedia  sanabat,  et 
motui  et  frictioni  et  balneo  plurimum  Iribuens.  Rursus 
vero  a Praxagora  Coo (335),  qui  doctorum  Asclepia- 
darum  ultimus  reperto  discrimine  inter  venam  et  arte- 
riam, ut  ipse  vocavit,  intercedente  — quamvis  jam 
antea  cpXefieg  o(pv£ovGcu  notae  essent  — exegit  sibi 
monumentum  aere  perennius:  a Praxagora,  inquam, 
quum  morborum  caussam  principem  in  corruptis  et 
commutatis  corporis  humoribus  sitam  putaret,  detra- 
ctus quidem  est  sanguis  copiose,  sed  non  nisi  ad  quin- 
tum morbi  diem,  quippe  inprimis  in  senibus,  homini- 
bus infirmis,  infantibus,  ne  alii  inciderent  casus  ad- 
versi, metu  prohibitus  est.  Quam  in  peripneumonia 
eandem  in  pleuritide  sequebatur  rationem  2),  inprimis- 
que  in  haemorrhagia  utebatur  phlebotomia. 

CAPUT  QUARTUM 

Erasistratus  ejusque  schola. 

Talis  igitur  remedii  longe  gravissimi  erat  usus, 
quum  Era  si  stratu  s(304),  qui  Julide,  urbe  quadam  in- 
sulae Ceinatus,  in  Seleuci  aula  et  deinde  Alexandriae 
vitam  degebat,  Chrysippi  Cnidii,  sui  magistri  sen- 
tentias acerrimo  studio  caecoque  amore  defenderet: 
quod  quidem  non  nisi  adversariorum  scriptis  com- 
pertum habemus,  quum  illius  nullus  ad  nos  pervene- 


Omnino  ab  hoc  inde  tempore  inprimis  in  haemorrhapiis 
supprimendis  fasciis  membra  involvi,  longe  omnium  utilissimum 
judicabatur.  Cf.  iiecker  1.  c.  §.  4G.  pag.  200- 

a)  Coei.  Aurei,  acut.  lib.  II.  c.  29. 

rit  liber  »).  Altam  en  major  est  Coelio  Aureliano 

quam  Galeno  tribuenda  fides,  qui  ubi  de  venaese- 
ctione  adv.  Erasistratum  agit,  hunc  in  scriptis  non 
nisi  semel  idque  obiter  venae  secandae  mentionem 
injecisse  ait. 

Itaque  Erasistratus  certe  venam  secuit,  id  quod 
qui  eum  secuti  sunt,  plane  rejecerunt.i) 2).  Et  sane  san- 
guinis detractionem  ut  improbaret,  doctrina  de  inflam- 
matione ab  ipso  proposita  eum  permovere  poterat, 
si  omnino  statuere  licet,  virum,  quem  aequales 
cum  admiratione  suspexerunt , qui  oblata  occa- 
sione humanorum  corporum  secandorum  cum  tan- 
ta usus  est  sollertia , ut  non  solum  de  cerebri  et 
nervorum  doctrina  immortaliter  mereretur,  sed  etiam 
non  multum  abesset  ab  sanguinis  circulatione  repe- 
rienda,  qui  in  medicina  litteris  excolenda  mirum  quan- 
tum elaboravit:  si  talem  virum  praejudicatis  opinio* 
nibus  teneri  potuisse  statuere  licet,  quas  vel  quoti- 
dianus usus  refellere  debuerit.  Sed  haec  res  utcun- 
que se  habet,  inflammationem  inde  ortum  sumere  cre- 
didit2), quod  sanguis  venosus  calido  innato  carens 
plethora  — quam  ipse  quidem  primus  omnium  ita 
nominavit,  qua  vero  non  sanguinis,  sed  nutrimento- 
rum superpletionem  intelligi  voluit  --  sive  quacunque 
alia  caussa  per  synanastomoses  in  arterias  spiritu 
tantum  completas  perveniat.  Qua  sententia  animo 

i)  Jam  illa  ipsa  aetate,  qua  integra  Krasistrati  circumfere- 
bantur opera,  de  ejus  opinione  disceptatum  esse  tradunt.  Cf- 
Gal.  de  vcuaescetioiie  adv.  Erasistratum  edit.  Kuelin.  Totn.  XI. 
pag.  151. 

*)  Siquidem  Erasistratus  phlebotomari  praecipit  patientes. 
Alii  vero  ejus  sectatores  etiam  Heri  principaliter  damnaverunt  hoc 
adjutorii  genus,  tamquam  virium  vexabile. 


concepta,  num  in  inflammatione  yXefiovo/Lieiv  potuerit? 
Ut  venam  discidisset,  sanguinem  quidem,  si  res  per- 
bene  cederet,  in  arterias  effusum  removisset,  nec  vero 
impedire  potuisset,  quominus  spiritus  magnopere  tur- 
batus proxime  in  venam  indeque  per  factam  apertu- 
ram emitteretur.  Sin  vel  arteriam  voluisset  aperire, 
id  quod  posthac  ab  Aretaeo  factum  est,  spiritus  etiam 
facilius  effugere,  sanguisque  eo  celerius  in  locum  va- 
cuefactum immitti  potuit.  Itaque  optime  ab  Erasis- 
trato  factum  crediderim,  quod  in  inflammationibus 
pletlioram,  — quemadmodum  nos  hanc  vocem  expla- 
i namus  — opprimere  studebat,  neque  tamen  remedia, 
quibus  est  usus,  pro  ea  quam  hodie  his  de  rebus 
notitiam  habemus,  probare  poterimus.  Humores  enim 
i ut  disjiceret  corporis,  membris  fascias  imposuit  i), 
i ciboque  abstineri  voluit,  quo  curandi  genere,  quid 
mirum,  si  unus  alterve  morte  abreptus  sit  matura. 

I Eadem  ratione  agebant  discipuli  ejus  Strato  Be- 
rytius  (280),  Apoemantes,  Nicias  Milesius, 
!Xenophon  Cous,  Artemiodorus  Sidensis 
i multique  alii,  quorum  duo  primi  suae  agendi  rationis 
caussas  attulerunt,  de  quibus  Calenus  facit  judi- 
cium2). Omnes  Erasistrateae  disciplinae  sectatores 
1 cum  alieni  erant  a venis  secandis,  tum  Apollophan- 
tes,  medicus  ille  Antiochi  Soteris,  Syriae  regis, 
etiam  in  pleuritide  et  pneumonia  cataplasmata  emol- 


»)  Galen.  de  veuaesectione  adv.  Erasistratum  edit.  Kuchn 
lom.  XI.  p.  153  et  154. 

*)  Galen.  de  vcnaeseclione  adv.  Erasistratum  edit.  Kuehn. 
Tom.  XI.  pag.  148. 

lient  ia  iinponi  voluit.  Quod  arterias  vulneratas  san- 
guinem mittere  cognoverunt,  hoc  contra  naturae  leges 
inde  fieri  statuebant,  quod  ex  partibus  vicinis  sanguis 
in  istas  immissus  sit. 

CAPUT  QUINTUM. 

Herophili  sectatores. 

Eadem,  qua  Erasistratus  aetate  (305)  vixit  Alex- 
andriae  Hero  p hilus  Chalcedonius  , qui  homi- 
num anatomiam  ad  summum  perfectionis  fastigium 
perduxit1).  Quem  non  fugit,  arterias  sanguine  re- 
pletas esse,  sed  inde  spiritum  undique  attrahi  cen- 
suit,  humores  corruptos  omnium  morborum  principa- 
lem causam  arbitratus.  Sed  altera  ex  parte  hoc  men- 
tis errore  captus,  ut  omnibus  morbis  medicamento- 
rum vegetabilium  usu  mederi  se  posse  confideret, 
venaesectionem  non  ita  saepe  adhibuisse  videtur,  et 
in  tussi  adeo  sanguinolenta  artus,  inprimis  os  femo- 
ris et  brachia  constringi  jussit.  Inter  ejus  asseclas, 
tere  ad  unum  omnes  in  materia  medica  elaborantes, 
ex  quibus  Demetrius  Apomensis  (270)  haemorrhagia* 
rum  doctrinam  condidit,  Apollonius  quidam  Pergame- 
nus, ab  Erotiano  OrtQ  cognominatus,  memoratur,  qui 
ut  multi  alii  Heropliileae  disciplinae  addicti,  optime 
de  Hippocraticorurn  librorum  interpretatione  crisique 
meritus  est.  Hic  cum  Erasistrateis  venae  sectionem 
nihili  habens,  in  locum  ejus  cucurbitas  substitui  vo- 
luit, et  si  quo  tamen  rerum  discrimine  ad  illam  confu- 
gere coactus  erat,  clysmate  antea  instituto,  medica- 


i)  Cf.  Heck.  Vol  I.  §.  48-  p.  295. 

inentisque  porrectis  purgantibus,  parvam  tantum  san- 
guinis partem  detraxit.1) 

CAPUT  SEXTUM. 

De  Empiricis. 

Neque  ita  copiosa  sanguinis  detractione  usi  suntEm- 
pirici,  quorum  auctor  Philinus  Cous,  Heropliili  dis- 
cipulus, perhiberi  solet.  Quod  observationem2)  esse 
dictitabat,  qua  evaderent  medici,  eo  jam  omni  dog- 
matica medendi  ratione  abjecta,  experientiam  tantum 
summam  rerum  arbitram  esse  voluit.  Quod  quamvis 
per  se  laudabile  esset,  tamen  et  ipse  et  ejus  disci- 
puli magnopere  a vero  aberrarent  necesse  erat,  quum 
omnes  theoriae  partes,  inter  quas  anatomiae  quoque 
et  physiologiae  locum  dedere,  ad  observationem  non 
referrent.  Sed  haec  illorum  opinio  non  admodum 
magnam  in  usum  venaesectionis  vim  exercuit:  nam 
licet  valde  providi  in  sanguine  mittendo  essent,  ac 
parvarum  laesionum  non  magnam  haberent  curam, 
in  quaque  tainen  majori  venas  secuerunt;  neque  om- 
nino, si  Galeno  credendum,  hoc  in  genere  discriminis 
quicquam  inter  istos  et  dogmaticos  intercedebat, 
quamvis  aliis  in  rebus  toto  coelo  ab  his  aberrarent. 
Attamen  etiam  illa  in  re  discrimen  facile  agnoscas. 
Etenim  Philinus  quidem  in  casibus  iisdem,  eademque 
ratione,  ac  Praxagoras  venas  secandas  commendabat; 
at  jam  Serapion  Alexandrinus  (270)  maximam  in 


q Coei,  Aurei,  acut.  Lib,  II.  c.  28. 
a)  Ibid,  lib,  III.  c,  25. 

venaesectione  cautionem  adhibuit.  Ut  omnino  Em- 
pirici in  venaesectione  administranda  cautissimi  exi- 
sterent,  hoc  eo  est  factum,  quod  de  morborum  ortu 
judicabant.  Hunc  enim  quum  ex  sanguinis  abundan- 
tia aut  primarum  viarum  cruditate  derivarent,  clysteri, 
remediis  purgantibus,  cataplasmatis  permultum  pon- 
deris tribuere  debebant.  Nec  sanguinis  detractio- 
nem, si  quando  admittebant,  aliter  instituebant  quam 
illis  remediis  praemissis.  Idem  secutus  est  Glaucias, 
qui  artis  medicinae  fundamenta  modo  observationi, 
historiae,  transgressui  ad  similia  (analogiae)  super- 
structa voluit.  Quin  adeo  Heraclides  Tarentinus 
(240),  decus  ille  et  magnum  ornamentum  Empirico- 
rum !),  in  universum  quod  ad  sanguinem  detrahendum 
pertinet  ab  Empiricorum  placitis  non  recessit}  sed 
morbos  ex  momentis  causalibus  tractans,  in  ipsa  pleu- 
ritide  et  pneumonia  primum  clysterem  bis  terve  ad- 
hibuit, deinde  vero  ubi  aegrotum  meliorem  conditio- 
nem non  recuperare  cognovit,  parvam  tantum  san- 
guinis copiam  depleri  jussit.  Simili  quidem  ratione 
quum  omnes  acutos  morbos  curaret,  optime  tamen 
ubi  venaesectio  topica  universali  esset  praeferenda 
perspexerat,  et  vel  in  gravioribus  capitis  affectioni- 
bus venam  frontalem  aperiebat,  cujus  rei  nullum  quod 
sciam  in  therapia  superiore  nobis  occurrit  exemplum. 
Rectissime  etiam  statuit  discrimen  inter  encephaliti- 
dem  a sanguinis  abundantia  profectam,  ideoque  san- 
guine detrahendo  curandam , et  illam  cruditate  effe- 
ctam, in  qua  purgationibus  ordinatis  magnam  utique 


i)  Coei.  Aurcl.  acut.  lib.  I c 17. 

utilitatem  adipisci  poterat.  Me nod otiis  vero  Nico- 
medensis (100  p.  Clir.  n.),  quo  nemo  fere  ex  Em- 
piricorum schola  usque  ad  finem  alterius  p.  Clir. 
n.  seculi  vigente  rudior  inventus  est,  in  iis  solum  casi- 
bus, ubi  nimia  sanguinis  congestio  ad  partem  quan- 
dam  singulam  existeret , venam  perscindendam  ju- 
dicabat. 

CAPUT  SEPTIMUM. 

Methodicorum  disciplina . 

Anno  circiter  219  a.  Chr.  n.  Arcbagathus, 
Lysaniae  filius,  Peloponneso  oriundus,  Romae 
isedem  suam  collocavit,  ut  medicinam  ibi  exerceret*  1). 
'Sed  magnam,  quam  apud  omnes  primum  fidem  sibi 
pararat,  postea  plane  perdidit,  quippe  eam  curandi 
rationem  crudelem  amplexus,  ut  cautere,  sectione, 
multaque  copissaque  sanguinis  depletione  carnificis 
cognomen  ei  inderetur.  Alter  Graecus  medicus 
qui  Romam  migravit,  fuit  A sci  e pias  Prusensis  (90 
a.  Chr.  n.),  qui  ista  in  urbe  apud  omnes  fama  et  au- 
ctoritate pollebat,  ut  vel  Crassus  et  Cicero  ma- 
gnam cum  eo  familiaritatem  contrahere  non  dubitarent. 
Itaque  Plinius2):  universum,  inquit,  prope  huma- 
num genus  circumegit  in  se  non  alio  modo,  quamsi 
coelo  emissus  advenisset.3) 


i)  Cf.  Plinius  lib.  XXIX.  cap.  I. 

*)  Lib,  XXVI.  cap.  3. 

' 3)  Omnium  quotquot  ante  eum  vixerunt  medicorum  sententias 

1 refutabat , ne  Hippocrate  quidem  horum  e numero  exemplo 

secundum  Galenum,  superiores  medicos  id  tantum  spectasse 

! r»tus,  quo  modo  homines  morerentur. 

Qui  vir  ingenuosus,  doctrina  de  venaesectione 
quae  proposita  erat,  in  examen  gravissimum  vocata, 
primariam  hujus  rei  indicationem  dolorem  inflamma- 
torium esse  voluit *)  ortum  illum  ex  majorum  corpus- 
culorum, quibus  sanguis  esset  compositus,  statione. 
Sublata  igitur  hac  stasi,  id  quod  venis  secandis  op- 
time perficeretur,  motum  sanguinis  praepeditum  et 
hac  re  laborantem  spiritum  statim  refici  arbitratus  esta). 
Venaesectione  contra  opus  non  esse  monuit  in  mor- 
bis nullo  dolore  decurrentibus,  inter  quos  febres, 
pneumoniam  nullo  dolore  decurrentem,  encephalitidem 
rettulit.  Censuit  enim  sanguinem  venis  sectis  reli- 
ctum, quum  crassior  reddatur  et  ad  stationem  dispo- 
natur, non  tam  morbos  tollere,  quam  in  deterius  ver- 
tere. 

Contra  tunc  semper  id  remedii  genus  adhibebat,- 
ubi  sanguinis  impetum  pectus  versus  fieri  intelligebat, 
inprimis  in  haemorrhagiis  praecipueque  pulmonalibus* 3), 
qua  in  re  ne  artus  adstringamus  nos  admonet.  Ne- 
que eandem,  quam  EVasistratus  de  plethora  senten- 
tiam animo  conceperat  — illa  quidem  si  recta  esset, 
omnes  morbos  statim  ab  initio  purgationibus  tollen- 
dos judicabit,  id  quod  saepe  longe  aliter  evenire  scie- 
bat — sed  plethoram  causam  ducebat  continentem, 
venis  incidendis  optime  tollendam , quo  ne  morbus 
augeretur,  impediri  putabat.  Commendabat  porro  ve- 
narum secandarum  remedium  in  synanchicis 4) , quod 


i)  Cf.  Coei.  Aurei,  acut.  1.  I.  c.  14. 

3)  Cf.  Coei.  Aurei,  acut.  lib.  I.  c.  15. 

»)  Cf.  Coei.  Aurei,  cliron.  lib.  II.  c.  13, 
*)  Cf.  Coei.  Aurcl.  acut.  1.  III,  c.  4. 

cucurbitarum  et  scarificationis  usu  adjuvabat,  proba- 
batque  phlebotomiam  ex  fronte  faciendam  vel  oculo- 
rum angulis,  vel  venis,  quae  sub  lingua  sunt,  vel  e 
brachio  At  si  major  passio  fuerit,  dividendae  sunt 
fauces,  etenim  summa  est  in  his  aequalis  sive  par 
incisura , quam  appellavit  homoeotomiam  *).  Quin 
etiam  in  summo  rerum  discrimine  laryngotomiam  non 
respuebat* 2).  In  pleuritide  vero,  quod  venam  secan- 
dam attinet,  et  constitutionem  et  loci  conditiones  sta- 
tura respexit  quam  maxime,  nam  Romae  Athenisque 
ex  sanguine  misso  aegrotum  detrimentum  esse  cap- 
turum statuens,  phlebotomiam  tamen  in  Hellesponto 
et  Parii  fieri  volebat.3)  Quamquam  Asclepias  in  ve- 
naesectione  (quam  derivatoriam  fuisse  crediderim)  ad- 
mittenda cautissime  agens,  inprimis  et  aetatis  et  sexus, 
et  constitutionis,  et  temperiei  coeli  rationem  habebat,  ta- 
men in  universam  eam  non  ita  raro  instituebat,  quia  non 
tammorbi  nomine,  quam  affectionum  vehementia  duce- 
batur. Qua  quidem  ratione  permulti  ejus  discipulorum 
quam  non  eandem  haberent  ingenii  aciem,  in  errores  in- 
ciderent necesse  fuit.  Inter  hos,  numero  insignes,  quo- 
rum plerique  materiam  medicam  elaborandam  sibi 
sumpserunt,  praecipue  eminuit  Themison  Laodice- 
nis(50a.  Chr  n.),  scholae  methodicae  auctor.  Quime- 
dicinae  factitandae  initio , quum  magistri  doctrinae 
plane  fuisset  addictus,  ueque  minus  quam  ille  medi- 
am quandam  inter  Dogmaticos  et  Empiricos  ratio- 


*)  Coei.  Aurei,  aeul.  lib.  111.  c.  4. 

2)  Ibidem. 

3)  Ibidem  c.  2 2. 


nem  iniisset,  *)  aetate  provectior,  praeceptis  illius 
valere  jussis,  hanc  novam  proposuit  doctrinam : mor- 
bos quotquot  essent  referendos  aut  ad  adstrictionem 
aut  ad  laxitatem, *  2)  quibus  deinde  tertium  quoddam 
addidit  genus,  in  quo  uterque  hic  status  una  in  di- 
versis corporis  partibus  deprehenderetur.  Laxum 
igitur  corpus  adstringendum  esse  et  invicem,  et 
in  malis  mixtis  primum  gravius  affectum  orga- 
non  curandum  suasit.  Remediis  vero  corpus  laxan- 
tibus accensuit,  quaecunque  evacuationem  aliquam 
efficerent,  itaque  et  venaesectionem , quam  in  primo' 
etiam  collocabat  loco,  cujus  quidem  vis  refrigerato- 
ria non  nisi  ad  relaxationem  revocabatur.  Unde  hu- 
jus scholae  sectatores  hoc  in  remedio  adhibendo  non 
ita  cunctatos  esse  3)  patet,  quamvis  iidem  multo  san- 
guine mittendo  non  admodum  delectarentur,  neque 
omnino  libenter  post  diatritou  4)  venas  secarent,  quod 
tunc  jam  vires  imminutae  essent.  5)  Attamen  venae 
saepius  quoque  dissectae  exempla  nobis  complura 
occurrunt.  6)  Quin  etiam  topicam  sanguinis  detractio- 


Ceis,  praef. 

2)  Cf.  Hccli.  1.  c.  §.  56.  p.  309.  Nota. 

3)  Coei.  Aurei,  acut.  L.  III.  c.  8.  ct  I.  c.  27. 

4)  In  haeinorrhagiis  tertio  demum  die  venam  pertundendam 
ccnsuere,  quum  nisi  interea  vasa  coiissent,  neeessario  inflamma- 
tio t tumor  oriri  deberet. 

Soranus  intra  diatriton  sanguinem  misisse  traditur.  Coclius 
enim  Aurelianus7)  intra  diatritou,  inquit,  phlebotomiam  adhibuit, 
si  vehementer  passio  coegerit.  Etenim  indiget,  repentina  sangui- 
nis detractione  oh  eelerrimum  laxamentum.  Cf.  Jo.  Henrici 
Schulzc.  Compendium  historiae  medicinae,  lih.  II.  c,  15. p.  342. 

s)  Coei.  Aurei,  aeut.  lih,  III.  c.  12. 

°)  Ejusd.  ehron.  1.  II  c.  13. 

nem  esse  voluit  Themison,  quam  discipuli  non  am- 
plectebantur; deinde  idem  ideo  laudandus,  quod  hi- 
rudinum jam  a Nicandro  adbibitarum  usu  in  the- 
rapiam reducto,  has  praesertim  in  capitis  dolore  ap- 
posuit. »)  Sed  aliam  quum  haberent  ejus  discipuli 
sententiam,  quatenus  vires  permitterent,  venas  secue- 
runt, et  si  altera  pars  capitis  doluit,  ex  contraria  de- 
tractionem fecerunt,  quo  longius  adjutorio  commotio 
a parte  patienti  remota  videretur. *  2) 

In  encephalitide  Themison  non  usus  est  venae- 
sectione,  3 4)  discipuli  raro  tantum  idque  permittentibus 
viribus  non  nisi  morbi  initio , si  strictura  erat  vehe- 
mens, sanguinem  ad  animi  defectum  non  deplentes.  4) 
Hominibus  autem  ex  epilepsia  laborantibus  Themi- 
son tam  diu  sanguinem  ante  accessionem  mitti  jus- 
sit, donec  is  mutaretur,  quod  ejus  sectatores  in  ip- 
sa accessione  faciebant,  si  nulla  esset  corruptionis 
vel  indigestionis  suspicio.  5)  In  paralysi,  Themison 
e parte  affecta,  6)  discipuli  ejus  modo  e brachio,  si 
copia  esset,  modo  e qualibet  parte  patienti  contraria 
sanguinem  detraxerunt.  Neque  minus  viri  huic  scho- 
lae addicti  morem  tum  vulgarem  rejiciebant,  secun- 
dum quem  in  venaesectione  sub  lingua , quo  major 
sanguinis  copia  profunderetur,  funis  circum  collum 


*)  Coi.  Aurcl.  acut.  lib.  III,  c.  j. 

2)  Ibidem. 

3)  Coei.  Aurei,  acut.  1.  I.  c.  16. 

4)  Ibidem  c.  10- 

s)  Ibidem  c.  4* 

6)  Coei  Aurei,  chron,  lib.  II.  c,  1. 

ponebatur  $ nec  admiserunt  venaesectionem  sub 
pectore,  et  in  catarrlio  ad  summum  cucurbitis  usi 
eunt  cruentis.  Singulare  quid  quoque  fuit  hujus 
scholae,  quod  venam  quam  longissime  a loco  affecto 
pertundi  volebant.  Sed  nimis  fines  huic  quantulae- 
cunque commentationi  positos  excederemus,  omnes 
si  morbos  commemoare  vellemus,  in  quibus  sangui- 
nem detraxerint.  Ut  verbo  complectar,  semper  phle- 
botomiam instituere  ad  tensionem,  stricturam  minuen- 
dam, dummodo  aegrotus  homo  esset  validus;  nullo 
tamen  modo  contendere  dubitarunt  in  infirmis  homi- 
nibus vexatis  viribus  venaesectionem  ab  jugulatione 
nihil  differe.  Neque  vero  facere  possum  , quin 
commemorem  aegrotis  e pleuritide  laborantibus,  si 
haec  esset  ex  inflamatione  orta , semper  eosdem  ve- 
nis secuisse,  sed  e contrario,  quippe  quorum  senten- 
tiis venaesectiones  topicae  repugnarent:  ubi  autem 
morbus  ille  gastricis  caussis  esset  conflatus,  sangui- 
nis detractionem  inutilem  putarunt.  l)  Quem  mor- 
bum curantes  quamvis  ab  Hippocrate  recederent, 
nec  minus  in  ileo  sanguineo  tractando  quod  attinet 
venaesectionem  in  hydrope  tamen  ejus  sententiam 
secuti  venas  secabant.  Inprimis  in  mania,  ne  san- 
guis nimium  profunderetur,  monuerunt,  nam  ut  Coe- 
lius  Aurelianus  scribit:2)  ,,alii  phlebotomiam  ad- 
hibendam probant  ex  duobus  brachiis  usque  ad  ani- 
mi defectionem,  ut  saepe  faciunt  mortis  cupientes, 
etenim  defectio  et  virium  amputatio  sequuntur  immo- 


*)  Coci.  Aurei,  acut.  1.  I,  c.  12. 
Ibidem  1.  II.  c.  18. 

dicam  sanguinis  detractionem.”  Et  fortasse  hac  re 
imperator  Nero  motus  est,  ut  sanguinis  detractio- 
nem  poenam  capitalem  existimaret.  Restant  jam  tres 
inter  hos  Met ho dico s digni,  de  quibus  singulariter 
brevi  agatur. 

Soranus  Ephesius,  major  natu,  circiter  a.  100 
p.  Chr.  florens,  longe  doctissimus  Methodicorum 
omnium  existimatur  ac  propter  praeclaram  in  morbis 
chronicis,  quibus  Themison  primus  singularem  di- 
ligentiam adhibuerat,  positam  operam  gratae  per  an- 
norum seriem  tradetur  memoriae.  In  pleuritide,  ali- 
ter quam  As  cie  pias  sentiens,  semper  venas  secuit, 
nulla  diversae  coeli  naturae  ratione  habita;  pleuriti- 
dem  etenim  strictura  nasci  credidit,  quae  nisi  venis 
secandis  non  removenda  esset.  — Pervenimus  nunc 
ad  illum  jam  saepius  nobis  citatum  Coelium  Aure- 
lianum qui  Siccae,  Numidiae  urbe  ortus  (circa 
a.  Chr.  n.  210)  eidemque  scholae  addictus,  Sorani 
opera  in  epitomen  uberrimam  redegit,  unde  plurima 
ad  veteris  medicinae  historiam  pertinentia  haurire 
possis.  In  quorum  Methodicorum  agmen  A.  Cor- 
nelium Celsum,  qui  imperatoris  Aug.  temporibus 
vixit  et  Ovidio  amico  usus  est,  qui  medicorum  Ci- 
cero, Latinorum  Hippocrates,  Latinissimus 
Celsus  nominatur,  nonnulli  relatum  volunt;  at  unus 
illorum  fuit  medicorum,  qui  nulli  addicti  disciplinae 
medicinam  excolerent.  Cujus  quae  fuerit  de  venis 
secandis  opinio,  quid  attinet  hic  multis  exponere, 


Coei.  Aurei,  acut.  1.  II,  e.  22, 


Uti 


quum  omnium  manibus  circumferatur  illud  opus  ,|  quo 
hac  de  re  exposuit.  Ablegantes  igitur  te  ad  hoc, 
L.  B.  inprimis  decimi  capitis  libri  secundi  quae- 
sumus, habeas  rationem.  l) 

Sed  haec  hactenus.  Jam  vero  quae  de  venae- 
sectione  perscripta  habeo,  alio  loco  ivante  Deo  integra 
dabimus. 


>)  Adeo  proni  ad  venas  incidenda*  Celsi  aetate  erant  medici, 
ut  fere  nullus  inveniretur  morbus  quin  bac  ratione  tollendum 
putarent.  Eo  emagis  est  Celsus  collaudandus,  quod  turbae  opinio- 
nem non  secutus  , casus  ubi  hoc  opus  esset  remedio  . diserte  e 
concise  statuebat,  et  ut  Hippocrates,  ubi  vera  in  icatio  ap 
pareret,  ibi  tantum  ad  sanguinem  mittendum  permovebatur. 





VITA, 

^Vatus  sum  Jacobus  Julius  Kirschstein,  fidei 
Judaiae  addictus , die  XXVIII.  m.  Januarii  anno  h. 
s.  duodevicesimo  Fridlandi,  Borussia  occidentali,  pa- 
rentibus Mose  Kirschstein  et  Laura  e gente 
Kirschstein,  quos  ut  deus  optimus  et  maximus  mihi 
diutius  conservet , ex  intimo  animo  quotidie  precor. 
A pueritia  litteris  Hebraicis  imbutus,  puer  tredecim 
annoruma  dii  progymnasium  Anclamense  clarissimo 
Seba  de  rectore;  deinde  gymnasium  quod  Berolini 
fioret  sub  spectatiss.  Augusto  et  postremo  per  tria 
semestria  frequentavi  gymnasium,  cui  praeet  Bon- 
nell,  vir  amplissimus.  Maturitatis  testimonio  instru- 
ctus, anni  MDCCCXL.  mense  majo  in  alma  univer- 
sitate Friderica  Guilelina  Berolinensi  ab  111.  Twe- 
sten,  t.  t.  fasces  academicos  tenente,  inter  civium 
academicorum  numerum  receptus,  et  sub  auspiciis 
IU*  Heck er,  t.  t.  Decani  gratiosi  medicorum  ordi- 


nis  maxime  spectabilis,  nomen  rite  professus,  per 
octo  semestria  hisce  interfui  scholis: 

III.  Heck  er  de  encyclopaedia  et  methodologia, 
de  pathologia  generali  et  de  medicinae  historia;  111. 
Mitscherlich  sen.  de  chemia  experimentali,  de 
phytochemia  et  zoochemia;  Cei.  Magnus  de  physi- 
ce; 111.  Lichtenstein  de  zoologia;  111.  YVeiss  de 
mineralogia;  111.  Kunth  de  botanice ; III.  Gabler 
de  logice;  III.  Steffens  de  psyclmlogia;  III.  ab 
S c h e 1 1 i n g de  philosophia  revelatoria ; 111. S ch Ieram 
de  osteologia,  de  ligamentis  et  aponeurosibus,  de 
splanchnologia;  111.  Mu  e lier  de  anatomia  corporis 
humani,  de  anatomia  organorum  sensuum,  de  anato- 
mia comparativa,  de  physiologia,  qui  quoque  una  cum 
111.  Schleram  artem  cadavera  rite  secandi  me  do- 
cuit; 111.  Horn  et  Exp.  Dann  de  pathologia  et  the- 
rapia speciali;  Exp.Graefe  de  chirurgia;  Cel.Rom- 
berg  de  propaedeutice  diagnostica;  Cei.  Kluge  de 
arte  obstetricia,  qui  idem  cum  Cei.  Froriep  aciur- 
giam  me  docuit;  Cei.  Mitscherlich  jun.  de  ma- 
teria medica;  111.  C asper  de  arte  formulas  scriben- 
di; Exp.  Tro  schel  de  arte  fascias  imponendi. 

In  clinicis  medicis,  chirurgicis,  ophthalmiatricis, 
gynaecologicis  duces  mihi  luerunt  Cei.  \Yolff,  111* 
Juengken,  111.  Schoeni  e in,  111.  Dieffenbach, 
III.  Guscli,  Cei.  Kluge,  Cei.  Kranichfeld,  Exp. 
Boehra. 


Quibus  omnibus  viris,  optime  de  me  meritis,  gra- 
tias ago  quam  maximas. 

Jam  vero  tentaminibus,  tam  philosophico  quam 
medico , nec  non  examine  rigoroso  coram  gratioso 
medicorum  ordine  sub  auspiciis  111.  Busch,  Decani 
spectatissimi,  rite  absolutis,  spero  fore,  ut  disserta- 
itione  tbesibusque  publice  defensis,  summi  in  medi- 
cina et  chirurgia  honores  in  me  conferantur. 


THESES.. 

1)  Medicinae  historia  medico  est  necessaria. 

2-)  Venaesectio  nullo  alio  remedio  compensaripotcst. 

3)  Venaesectio  derivatoria  sine  revulsoria  non 
exsistit. 

4)  Populorum  cultura  morbi  rariores  mitioresc/ue 
facti  sunt. 

